Модул
Съдържание
Индекс 🔎︎

# Настройки за експортиране на графика

Определя настройките за експортиране на графика.

За достъп до тази команда...

Изберете Файл - Експортиране, изберете графичен тип файлове. Диалоговият прозорец ще се отвори автоматично.

Когато експортирате графични елементи във файл, можете да изберете типа му. За повечето поддържани типове файлове се отваря диалогов прозорец, в който можете да зададете настройките за експортиране.

За следните типове файлове не се показва диалог с настройки: RAS, SVG, TIFF, XPM.

За останалите типове файлове се показват диалогови прозорци, в които можете да задавате ширината и височината на експортираното изображение.

В зависимост от типа на файла можете да задавате и още настройки. Натиснете Shift+F1 и посочете контролата с мишката, за да видите разширен помощен текст.

### Ширина

Указва ширината.

### Височина

Указва височината.

### Разделителна способност

Въведете разделителната способност на изображението. Изберете мерна единица от списъчното поле.

### Повече настройки

За JPEG файлове можете да задавате дълбочината на цвета и качеството.

За BMP файлове можете да зададете компресия и кодиране RLE.

За PBM, PGM и PPM файлове можете да зададете кодирането.

За PNG файлове можете да задавате компресията и презредовия режим.

За GIF файлове можете да задавате прозрачността и презредовия режим.

За EPS файлове можете да зададете мострата, цветовия формат, компресията и версията.

EPS файловете трябва да се печатат с принтер, поддържащ PostScript. Другите принтери ще отпечатат само вградената мостра.

За повече информация относно филтрите вижте Филтри за импортиране и експортиране