Модул
Съдържание
Индекс 🔎︎

# Проектиране на таблица

Прозорецът Проектиране на таблица служи за дефиниране на нови таблици и редактиране структурата на съществуващите таблици.

За достъп до тази команда...

В прозорец с база от данни щракнете върху иконата Таблици. Изберете Вмъкване - Проектиране на таблица или Редактиране - Редактиране.

Бази от данни – общ преглед

Проектиране на таблици

Прозорецът има своя собствена лента с менюта. Освен това той съдържа новата команда Проектиране на индекси

## Област за дефиниране на таблица

Това е областта, в която задавате структурата на таблицата.

### Име на полето

Задава името на полето с данни. Системата за управление на базата от данни може да налага ограничения върху дължината на името и употребата на специални знаци в него.

### Тип на поле

Указва типа на полето. Наличните възможности за тип се определят от използваната система за управление на бази от данни.

### Описание

Задава незадължително описание за всяко поле.

Контекстните менюта на заглавията на колони съдържат следните команди:

### Изрязване

Изрязва избрания ред към клипборда.

### Копиране

Копира избрания ред към клипборда.

### Поставяне

Поставя съдържанието на клипборда.

### Изтриване

Изтрива избрания ред.

### Вмъкване на редове

Ако таблицата не е била записана, вмъква празен ред над текущия ред. Ако таблицата вече е била записана, вмъква празен ред в края на таблицата.

### Първичен ключ

Ако тази команда е отметната, полето с данни в този ред е първичен ключ. Можете да включвате и изключвате това състояние, като щракнете върху командата. Тя се вижда само ако източникът на данни поддържа първични ключове.

## Свойства на полетата

Задава свойствата на текущото избрано поле.

### Дължина

Указва максималния допустим брой знаци за въвеждане на данни в съответното поле, включително интервали и специални знаци.

### Десетични позиции

Задава броя на дробните позиции за числово или десетично поле.

### Стойност по подразбиране

Задава стойността, която ще се подразбира в новосъздадени записи с данни.

### Образец за формат

Показва форматния код, който ще бъде приписан на полето; можете да го изберете с бутона ....

### ...

Този бутон отваря диалоговия прозорец Формат на поле.

## Област за помощ

Показва пояснителен текст за даденото поле, написан от автора на базата от данни.