Модул
Съдържание
Индекс 🔎︎

# Кодове на числови формати

Кодовете на числови формати могат да съдържат до четири части, разделени с точка и запетая (;).

1. В числов формат от две части първата част се отнася за положителни и нулеви стойности, а втората – за отрицателни.

2. Във формат от три части първата част се отнася за положителни стойности, втората – за отрицателни, а третата – за стойността нула.

3. Можете да приписвате условия на трите части, така че форматът да се прилага само ако условието е изпълнено.

4. Четвъртата част се прилага, ако съдържанието не е число, а текст. Съдържанието се представя със знак „на“ (@).

## Дробни позиции и значещи цифри

Използвайте нула (0), диез (#) или въпросителна (?) като заместващи знаци за цифри в кодовете на формати. Знакът # означава показване само на значещите цифри, а 0 означава показване на нули, ако числото съдържа по-малко цифри, отколкото са зададени в числовия формат. Знакът ? работи като #, но добавя интервал, за да запази подравняването по десетична запетая, ако има скрита незначеща нула.

Ползвайте въпросителни (?), нули (0) или диези (#), за да представите броя цифри, които да бъдат включени в числителя и знаменателя на дроб. Дробите, които не пасват на дефинирания от вас шаблон, ще бъдат изписвани като числа с плаваща запетая.

Ако число съдържа повече цифри вдясно от десетичния разделител, отколкото са заместващите знаци в числовия формат, числото се закръглява съответно. Ако число съдържа повече цифри вляво от десетичния разделител, отколкото са заместващите знаци в числовия формат, числото се изписва изцяло. Ползвайте следния списък като образец за употреба на заместващите знаци, когато създавате кодове на числови формати:

Заместващи знаци | Обяснение
# | Не се показват допълнителни нули.
? | Показват се интервали вместо допълнителни нули.
0 (нула) | Показват се допълнителни нули, ако числото съдържа по-малко разреди от формата.

### Примери

Числов формат | Код на формат
3456,78 като 3456,8 | ####.#
9,9 като 9,900 | #.000
13 като 13,0 и 1234,567 като 1234,57 | #.0#
5,75 като 5 3/4 и 6,3 като 6 3/10 | # ???/???
,5 като 0,5 | 0.##
,5 като 0,5 (с два допълнителни интервала в края) | 0.???

### Разделител на хилядите

В зависимост от настройката за език можете да ползвате запетая, точка или интервал като разделител на хилядите. Също така можете да ползвате разделители, за да скъсите показаното число с по три разреда за всеки разделител. В долните примери за разделител на хилядите е използвана запетая:

Числов формат | Код на формат
15000 като 15 000 | #,###
16000 като 16 | #,

## Включване на текст в кодовете на числови формати

### Текст и числа

За да включите текст в числов формат, прилаган върху клетки с числа, оградете го с двойни кавички (") или поставете пред него обратна наклонена черта (\), ако е само един знак. Например, въведете #.# "метра", за да се изпише „3,5 метра“, или #.# \м, за да се изпише „3,5 м“. Ако използвате интервал като разделител на хилядите, за правилен резултат трябва да вмъкнете интервали между кавички в предишните примери: #.#" метра" или #.#\ \м

### Текст и текст

За да включите текст в числов формат, прилаган върху клетки, които може да съдържат текст, оградете текста с двойни кавички (" ") и добавете знак „на“ (@). Например, въведете "Общо за "@, за да се изпише „Общо за декември“.

### Интервали

За да дефинирате ширината на празно пространство в числов формат чрез знак, въведете долна черта (_), последвана от съответния знак. Ширината на интервала зависи от ширината на избрания от вас знак. Например _M ще вмъкне по-широк интервал от _i.

За да запълните свободно място с даден знак, използвайте звездичка (*), последвана от знака. Например:

*\0

ще покаже числото (0), предхождано от толкова обратни наклонени черти (\), колкото да се запълни ширината на колоната. За счетоводно изписване можете да подравните отляво символа на валутата с формат, подобен на:

$_-* 0.--;$-* 0.--;$_-* -

## Цвят

За да зададете цвета за раздел от код на числов формат, вмъкнете някое от следните имена на цветове, оградено с квадратни скоби [ ]:

CYAN | GREEN
BLACK | BLUE
MAGENTA | RED
WHITE | YELLOW

## Условия

### Условни скоби

Можете да дефинирате числов формат така, че да се прилага само при изпълняване на зададено от вас условие. Условията се заграждат в квадратни скоби [ ].

Можете да използвате произволна комбинация от числа и операциите <, <=, >, >=, = и <>.

Например, ако желаете да приложите различни цветове върху различни температурни данни, въведете:

[BLUE][<0]#.0 "°C";[RED][>30]#.0 "°C";[BLACK]#.0 "°C"

Всички температури под нулата ще са сини, температурите между 0 и 30 °C ще са черни, а по-високите от 30 °C ще са червени.

### Положителни и отрицателни числа

За да дефинирате числов формат, който прибавя различен текст към число в зависимост от това дали то е положително, отрицателно или равно на нула, използвайте следния формат:

"плюс" 0;"минус" 0;"нула" 0

## Проценти, експоненциален запис и дробно представяне

### Проценти

За изписване на числата като проценти добавете знака за процент (%) към числовия формат.

### Експоненциален запис

Експоненциалният запис позволява компактно изписване на много големи или много малки числа. Например в експоненциален запис 650000 се записва като 6,5.105, а 0.000065 – като 6,5.10-5. В LibreOffice тези числа се изписват съответно като 6,5E+5 и 6,5E-5. За да създадете числов формат за изписване на числа в експоненциален запис, въведете # или 0, последвана от един от следните кодове: E-, E+, e- или e+. Ако знакът след E или e е пропуснат, той няма да се показва за положителни степенни показатели. За инженерен запис въведете три цифри (0 или #) в цялата част, например: ###.##E+00.

### Дробно представяне

За се представи стойност като обикновена дроб, форматът се състои от две или три части: незадължителна цяла част, числител и знаменател. Цялата част и знаменателят са разделени с интервал или произволен текст в кавички. Числителят и знаменателят са разделени с наклонена черта. Всяка от частите може да представлява комбинация от заместващите знаци #, ? и 0.

Знаменателят се изчислява така, че да се получи възможно най-близка стойност на дробта със зададения брой разреди. Например стойността на π (PI) се представя като 3 16/113 с формат:

# ?/???

Вместо заместващи знаци може да се зададе конкретна стойност за знаменател. Например, за да представите приблизително π с число, кратно на 1/16 (т.е. 50/16), използвайте следния формат:

?/16

## Кодове на валутни формати

Подразбираният валутен формат в клетките на електронната таблица се определя от регионалните настройки на операционната система. Ако желаете, можете да приложите в клетка валутен символ по ваш избор. Например, въведете #,##0.00 €, за да се изпише 4,50 € (евро).

Освен това можете да зададете локал за валутата, като въведете след символа кода на локал за държавата. Например, [$€-407] означава евро в Германия. За да видите кода на локал за държавата, изберете я в списъка Език от раздела Числа на диалоговия прозорец Форматиране на клетки.

Кодовете на формати за валути са във вида [$xxx-nnn], където xxx е символът на валутата, а nnn е кодът на държава. Специалните банкови символи като EUR (за евро) не изискват код на държава. Форматът на валутата не зависи от езика, избран в полето Език.

## Формати за дата и час

### Формати за дата

За изписване на дни, месеци и години ползвайте следните кодове на числови формати.

Не всички форматиращи кодове имат смисъл за всички езици.

Формат | Код на формат
Месец като 3 | M
Месец като 03 | MM
Месец като яну-дек | MMM
Месец като януари-декември | MMMM
Първата буква от името на месеца | MMMMM
Ден като 2 | D
Ден като 02 | DD
Ден като пн-нд | NN or DDD or AAA
Ден като понеделник-неделя | NNN or DDDD or AAAA
Ден, следван от запетая, например „неделя,“ | NNNN
Година като 00-99 | YY
Година като 1900-2078 | YYYY
Седмица от календара | WW
Тримесечие като 1. трим.-4. трим. | Q
Тримесечие като 1-во тримесечие-4-то тримесечие | QQ
Съкращение за ера от японския календар Генгоу, единичен знак (възможни стойности са: M, T, S, H) | G
Ера, съкращение | GG
Ера, пълно име | GGG
Номер на годината в ера, къс формат | E
Номер на годината в ера, дълъг формат | EE или R
Пълно име на ера и година | RR или GGGEE

Изброените по-горе кодове за форматиране работят с вашата езикова версия на LibreOffice. Когато обаче е необходимо да превключите локала на LibreOffice, трябва да знаете кодовете на формати, използвани в другия локал.

Например, ако софтуерът ви е настроен за английски локал и искате да форматирате година с четири цифри, ще въведете YYYY като код на формат. Когато превключите към немски локал, вместо това трябва да използвате JJJJ. В следващата таблица са изброени само локализираните разлики.

Локал | Година | Месец | Ден | Час | Ден от седмицата | Ера
English - en и всички неизброени локали | Y | M | D | H | A | G
Немски – de | J |  | T |  |  |
Нидерландски – nl | J |  |  | U |  |
Френски – fr | A |  | J |  | O |
Италиански – it | A |  | G |  | O | X
Португалски – pt | A |  |  |  | O |
Испански – es | A |  |  |  | O |
Датски – da |  |  |  | T |  |
Норвежки – no, nb, nn |  |  |  | T |  |
Шведски – sv |  |  |  | T |  |
Финландски – fi | V | K | P | T |  |

### Въвеждане на дати

За да въведете дата в клетка, използвайте формата на григорианския календар. Например в български локал въведете 1.2.2002 за 2 януари 2002 г.

Всички формати за дата зависят от локала, зададен в LibreOffice - PreferencesИнструменти - Настройки
- Езикови настройки - Езици. Например, ако избраният локал е „Японски“, ще се използва календарът Генгоу. В подразбирания формат за дата на LibreOffice се използва григорианският календар.

За да зададете календарен формат, независим от локала, добавете модификатор в началото на формата за дата. Например, за да изпишете дата по еврейския календар в нееврейски локал, въведете: [~jewish]DD/MM/YYYY.

Указаният календар се експортира към Microsoft Excel с разширен идентификатор на локал (LCID). Разширеният LCID може да се използва и във форматиращия низ. Той ще бъде преобразуван в календарен модификатор, ако се поддържа. Вижте раздела Разширен идентификатор на локал (LCID) по-долу.

Модификатор | Календар
[~buddhist] | Тайландски будистки календар
[~gengou] | Японски календар Генгоу
[~gregorian] | Григориански календар
[~hanja] или [~hanja_yoil] | Корейски календар
[~hijri] | Арабски ислямски календар
[~jewish] | Еврейски календар
[~ROC] | Календар на Република Китай

Ако извършвате изчисление, което включва една или няколко клетки, форматирани като дати, резултатът се форматира според следното съответствие:

Начален формат | Формат на резултата
Дата + дата | Число (брой дни)
Дата + число | Дата
Дата + час | Дата и час
Дата + дата и час | Число
Час + час | Час
Час + число | Час
Час + дата и час | Дата и час
Дата и час + дата и час | Час
Дата и час + число | Дата и час
Число + число | Число

Форматът Дата и час показва датата и часа, когато са въведени данни в клетката с този формат.

В LibreOffice годините се отбелязват с четири цифри, така че разликата между 01.01.99 и 01.01.01 е две години. Настройката Двуцифрени години ви позволява да определите двуцифрените години, които ще се считат за години след 2000 г. Например, ако зададете дата 01.01.30 или по-късна, „01.01.20“ ще бъде възприето като 01.01.2020 г., а не като 01.01.1920 г.

По подразбиране, в LibreOffice дата със стойност „0“ отговаря на 30 декември 1899 г.

### Формати за час

За изписване на часове, минути и секунди използвайте следните кодове на числови формати:

Формат | Код на формат
Часове като 0-23 | H
Часове като 00-23 | HH
Часове като 00, надхвърлящи 23 | [HH]
Минути като 0-59 | M
Минути като 00-59 | MM
Минути като 00, надхвърлящи 59 | [MM]
Секунди като 0-59 | S
Секунди като 00-59 | SS
Секунди като 00, надхвърлящи 59 | [SS]

За да изпишете секундите като дроб, добавете десетичен разделител към кода на числовия формат. Например, въведете HH:MM:SS.00, за да получите изписване като „01:02:03,45“.

Форматите M и MM за минути трябва да се използват заедно с форматите за часове или секунди, за да се избегне объркване с формата за месец.

Ако часът бъде въведен във вида 02:03,45, 01:02:03,45 или 25:01:02, се приписват следните формати (при положение, че не е зададен друг формат за час): MM:SS.00, [HH]:MM:SS.00 или [HH]:MM:SS.

## Изписване на числа с местни знаци

## Модификатори NatNum

За изписване на числа с местни числови знаци използвайте модификатор [NatNum1], [NatNum2], ..., [NatNum11] в началото на кодовете на числови формати.

За да изписвате числа с думи в различни формати за числа, парични суми и дати, използвайте модификатор [NatNum12] със съответните аргументи в началото на кода на числовия формат. Вижте раздела NatNum12 по-долу.

Модификаторът [NatNum1] винаги използва съответствие между знаците „едно към едно“ за преобразуване на числата в низ, съответстващ на кода на местния числов формат от съответния локал. Останалите модификатори дават различни резултати при използването си с различни локали. Локалът може да бъде езикът и територията, за която е дефиниран кодът на формат или модификатор като [$-yyy], който следва модификатора за местно число. В този случай yyy е шестнайсетичният идентификатор MS-LCID, използван и в кодовете на валутни формати. Например, за да изпишете число с японски къси канджи в американски английски локал, използвайте следния код на числов формат:

[NatNum1][$-411]0

В следващия списък е показан модификаторът [DBNumX] на Microsoft Excel, който съответства на модификатора [NatNum] на LibreOffice. Ако желаете, можете да ползвате модификатор [DBNumX] вместо [NatNum] за съответния локал. Когато е възможно, LibreOffice вътрешно преобразува модификаторите [DBNumX] в модификатори [NatNumN].

Изписването на дати с модификаторите [NatNum] може да има ефект, различен от показването на друг вид числа. Тези ефекти се отбелязват с „CAL: “. Например „CAL: 1/4/4“ означава, че годината се изписва с модификатора [NatNum1], а денят и месецът – с модификатора [NatNum4]. Ако не е зададено „CAL“, форматите за дата за конкретния модификатор не се поддържат.

[NatNum0]

Опитва се да преобразува низ с местни цифри към арабски цифри в код ASCII. Ако цифрите вече са в ASCII, остават в ASCII.

[NatNum1]

Транслитерации | Местни числови знаци | DBNumX | Формат на датата
китайски | китайски знаци в долен регистър |  | CAL: 1/7/7 [DBNum1]
японски | къси канджи | [DBNum1] | CAL: 1/4/4 [DBNum1]
корейски | корейски знаци в долен регистър | [DBNum1] | CAL: 1/7/7 [DBNum1]
иврит | знаци на иврит |  |
арабски | арабско-индийски знаци |  |
тайландски | тайландски знаци |  |
хинди | индийски знаци – деванагари |  |
одия | знаци на одия (ория) |  |
маратхи | индийски знаци – деванагари |  |
бенгалски | бенгалски знаци |  |
панджабски | панджабски знаци (гурмукхи) |  |
гуджарати | знаци на гуджарати |  |
тамилски | тамилски знаци |  |
телугу | знаци на телугу |  |
каннада | знаци на каннада |  |
малаялам | знаци на малаялам |  |
лаоски | лаоски знаци |  |
тибетски | тибетски знаци |  |
бирмански | бирмански (мианмарски) знаци |  |
кхмерски | кхмерски (камбоджански) знаци |  |
монголски | монголски знаци |  |
непалски | индийски знаци – деванагари |  |
дзонгкха | тибетски знаци |  |
фарси | източни арабско-индийски знаци |  |
църковнославянски | кирилски знаци |  |

[NatNum2]

Транслитерации | Местни числови знаци | DBNumX | Формат на датата
китайски | китайски знаци в горен регистър |  | CAL 2/8/8 [DBNum2]
японски | традиционни канджи |  | CAL 2/5/5 [DBNum2]
корейски | корейски знаци в горен регистър | [DBNum2] | CAL 2/8/8 [DBNum2]
иврит | номерация на иврит |  |

[NatNum3]

Транслитерации | Местни числови знаци | DBNumX | Формат на датата
китайски | арабски цифри с пълна ширина |  | CAL: 3/3/3 [DBNum3]
японски | арабски цифри с пълна ширина |  | CAL: 3/3/3 [DBNum3]
корейски | арабски цифри с пълна ширина | [DBNum3] | CAL: 3/3/3 [DBNum3]

[NatNum4]

Транслитерации | Местни числови знаци | DBNumX | Формат на датата
китайски | текст в долен регистър | [DBNum1] |
японски | съвременен дълъг текст с канджи | [DBNum2] |
корейски | официален текст в долен регистър |  |

[NatNum5]

Транслитерации | Местни числови знаци | DBNumX | Формат на датата
китайски | китайски текст в горен регистър | [DBNum2] |
японски | традиционен дълъг текст с канджи | [DBNum3] |
корейски | официален текст в горен регистър |  |

[NatNum6]

Транслитерации | Местни числови знаци | DBNumX | Формат на датата
китайски | текст с пълна ширина | [DBNum3] |
японски | текст с пълна ширина |  |
корейски | текст с пълна ширина |  |

[NatNum7]

Транслитерации | Местни числови знаци | DBNumX | Формат на датата
китайски | къс текст в долен регистър |  |
японски | съвременен къс текст с канджи |  |
корейски | неофициален текст в долен регистър |  |

[NatNum8]

Транслитерации | Местни числови знаци | DBNumX | Формат на датата
китайски | къс текст в горен регистър |  |
японски | традиционен къс текст с канджи | [DBNum4] |
корейски | неофициален текст в горен регистър |  |

[NatNum9]

Транслитерации | Местни числови знаци | DBNumX | Формат на датата
корейски | знаци хангъл |  |

[NatNum10]

Транслитерации | Местни числови знаци | DBNumX | Формат на датата
корейски | официален текст с хангъл | [DBNum4] | CAL 9/11/11 [DBNum4]

[NatNum11]

Транслитерации | Местни числови знаци | DBNumX | Формат на датата
корейски | неофициален текст с хангъл |  |

### Разширен идентификатор на локал (LCID)

Ако са съвместими, местната номерация и календар се експортират към Microsoft Excel чрез разширен идентификатор на локал (LCID). Разширеният LCID може да се използва и във форматен низ вместо модификатор NatNum.

Разширеният LCID се състои от 8 шестнайсетични цифри: [$-NNCCLLLL], като първите две, NN, са за местните числа, CC – за календар, а LLLL – за кода на LCID. Например стойността [$-0D0741E] ще бъде преобразувана до [NatNum1][$-41E][~buddhist]: тайски числа (0D) с будистки календар (07) в тайски локал (041E).

Местни числа

Първите две цифри, NN, представят вида местни числа:

NN | Числа | Представяне | Съвместим LCID
01 | арабски | 1234567890 | всички
02 | Източноарабски | ١٢٣٤٥٦٧٨٩٠ | 401 1401, 3c01, 0c01, 801, 2c01, 3401, 3001, 1001, 1801, 2001, 4001, 2801, 1c01, 3801, 2401
03 | Персийски | ۱۲۳۴۵۶۷۸۹۰ | 429
04 | Деванагари | १२३४५६७८९० | 439 44E, 461, 861
05 | бенгалски | ১২৩৪৫৬৭৮৯০ | 445 845
06 | Панджабски | ੧੨੩੪੫੬੭੮੯੦ | 446
07 | гуджарати | ૧૨૩૪૫૬૭૮૯૦ | 447
08 | Ория | ୧୨୩୪୫୬୭୮୯୦ | 448
09 | тамилски | ௧௨௩௪௫௬௭௮௯0 | 449 849
0A | телугу | ౧౨౩౪౫౬౭౮౯౦ | 44A
0B | каннада | ೧೨೩೪೫೬೭೮೯೦ | 44B
0C | малаялам | ൧൨൩൪൫൬൭൮൯൦ | 44C
0D | тайландски | ๑๒๓๔๕๖๗๘๙๐ | 41E
0E | лаоски | ໑໒໓໔໕໖໗໘໙໐ | 454
0F | тибетски | ༡༢༣༤༥༦༧༨༩༠ | 851
10 | бирмански | ၁၂၃၄၅၆၇၈၉၀ | 455
11 | Тигриня | ፩፪፫፬፭፮፯፰፱0 | 473 873
12 | кхмерски | ១២៣៤៥៦៧៨៩០ | 453
13 | монголски | ᠑᠒᠓᠔᠕᠖᠗᠘᠙᠐ | C50 850
1B | японски | 一二三四五六七八九〇 | 411
1C | (финансови) | 壱弐参四伍六七八九〇 |
1D | (арабски, пълна ширина) | １２３４５６７８９０ |
1E | Китайски - опростен | 一二三四五六七八九○ | 804 1004, 7804
1F | (финансови) | 壹贰叁肆伍陆柒捌玖零 |
20 | (арабски, пълна ширина) | １２３４５６７８９０ |
21 | Китайски - традиционен | 一二三四五六七八九○ | C04 1404
22 | (финансови) | 壹貳參肆伍陸柒捌玖零 |
23 | (арабски, пълна ширина) | １２３４５６７８９０ |
24 | корейски | 一二三四五六七八九０ | 812
25 | (финансови) | 壹貳參四伍六七八九零 |
26 | (арабски, пълна ширина) | １２３４５６７８９０ |
27 | Корейски - хангъл | 일이삼사오육칠팔구영 |

Календар

Следващите две цифри, CC, са за кода на календара. Всеки календар е валиден само за някои стойности на LCID.

CC | Календар | Пример (ГГГГ-ММ-ДД) | Поддържани LCID
00 | Григориански | 2016-08-31 | Всички
03 | Генгоу | 28-08-31 | 411 (японски)
05 | Неизвестен | 4349-08-31 | Не се поддържа
06 или 17 | Хиджра | 1437-11-28 | 401 (арабски - Саудитска Арабия), 1401 (арабски - Алжир), 3c01 (арабски - Бахрейн), 0c01 (арабски - Египет), 801 (арабски - Ирак), 2c01 (арабски - Йордания), 3401 (арабски - Кувейт), 3001 (арабски - Ливан), 1001 (арабски - Либия), 1801 (арабски - Мароко), 2001 (арабски - Оман), 4001 (арабски - Катар), 2801 (арабски - Сирия), 1c01 (арабски - Тунис), 3801 (арабски - ОАЕ), 2401 (арабски - Йемен) и 429 (фарси)
07 | Будистки | 2559-08-31 | 454 (лаоски), 41E (тайски)
08 | Еврейски | 5776-05-27 | 40D (иврит)
10 | Индийски | 1938-06-09 | Не се поддържа
0E, 0F, 11, 12 или 13 | Неизвестен | 2016-07-29 | Не се поддържа
Не се поддържа | Ханджа |  | 412 (корейски)
Не се поддържа | Република Китай | 0105-08-31 | 404 (китайски - Тайван)

## Модификатор NatNum12

За да изписвате числа с думи в различни формати за числа, парични суми и дати, използвайте модификатор [NatNum12] със съответните аргументи в началото на кода на числовия формат.

Общи примери за форматиране с NatNum12

Код за форматиране | Обяснение
[NatNum12] | Изписване като бройно числително: 1 → едно
[NatNum12 ordinal] | Изписване като редно числително: 1 → първи
[NatNum12 ordinal-number] | Изписване като число с означение за поредност: 1 → 1.
[NatNum12 capitalize] | Изписване като бройно числително с главна буква: 1 → Едно
[NatNum12 upper ordinal] | Изписване като редно числително с главни букви: 1 → ПЪРВИ
[NatNum12 title] | Изписване с бройно числително като заглавие на английски: 101 → Сто И Едно
[NatNum12 BGN] | Изписване като парична сума в дадена валута, посочена чрез трибуквения си код по ISO: 1 → един лев
[NatNum12 D=ordinal-number]D" of "MMMM | Изписване на дата на английски във формат „1st of May“
[NatNum12 YYYY=title year,D=capitalize ordinal]D" of "MMMM, YYYY | Изписване на дата на английски във формат „First of May, Nineteen Ninety-nine“

Други възможни аргументи: „money“ преди трибуквения код за валута, например на английски [NatNum12 capitalize money USD]0.00 ще форматира числото „1.99“ като „One and 99/100 U.S. Dollars“. На български може да се използват аргументите cardinal-masculine, cardinal-feminine и cardinal-neuter за бройни числителни съответно в мъжки, женски и среден род (1 → „един“, „една“ или „едно“), както и ordinal-masculine, ordinal-feminine и ordinal-neuter за съответни редни числителни (1 → „първи“, „първа“ или „първо“).