Модул
Съдържание
Индекс 🔎︎

# Списък

Служи за приемане или отхвърляне на отделни промени.

За достъп до тази команда...

Изберете раздела Редактиране - Следене на промените - Управление - Списък.

Изберете Инструменти - Автокорекция - Прилагане и редактиране на промените. Ще се покаже диалоговият прозорец Автокорекция.
Щракнете върху бутона Редактиране на промените и отворете раздела Списък.

Разделът Списък показва всички записани промени в текущия документ. Ако желаете да филтрирате списъка, щракнете върху раздела Филтър и изберете критерии за филтриране. Ако списъкът съдържа вложени промени, зависимите промени се показват независимо от филтъра.

Вложени промени възникват, когато нанесените от различни автори промени се застъпват.

Щракнете върху знака „плюс“ пред запис от списъка, за да видите всички записани промени за дадена клетка.

Ако една от вложените промени в някоя клетка отговаря на критерий за филтриране, се показват всички промени в клетката. Когато филтрирате списъка с промени, записите в него се показват с различни цветове според долната таблица:

Цвят | Значение
черно | Записът отговаря на критерий за филтриране.
синьо | Един или повече подзаписи отговарят на критерий за филтриране.
сиво | Подзаписът не отговаря на критерий за филтриране.
зелено | Подзаписът отговаря на критерий за филтриране.

## Поле за избор

Изброява регистрираните промени в документа. Когато изберете запис от списъка, промяната се осветява в документа. За да сортирате списъка, щракнете върху заглавие на колона. За да изберете няколко елемента от списъка, задръжте CommandCtrl
, докато щраквате върху всеки от тях.

За да редактирате коментара за запис от списъка, щракнете върху записа с десния бутон и изберете Редактиране - Коментар.

След като приемете или отхвърлите промяна, записите от списъка се пренареждат според състоянието "Прието" или "Отхвърлено".

### Действие

Показва промените, нанесени в документа.

### Позиция

Показва клетките, чието съдържание е било променяно.

### Автор

Показва потребителя, нанесъл промяната.

### Дата

Показва датата и часа на нанасяне на промяната.

### Коментар

Показва коментарите, прикрепени към промяната.

## Приемане

Потвърждава текущата промяна и премахва осветяването ѝ в документа.

## Отхвърляне

Отхвърля текущата промяна и премахва осветяването ѝ в документа.

## Приемане - всички

Потвърждава всички промени и премахва осветяването от документа.

## Отхвърляне - всички

Отхвърля всички промени и премахва осветяването от документа.

За да отмените приемането или отхвърлянето на промяна, изберете Отмяна в менюто Редактиране.

## Отмяна

Ако сте внасяли промени чрез Инструменти - Автокорекция - Прилагане и редактиране на промените, в диалоговия прозорец се показва бутонът Отмяна. Отмяна на последната команда „Приемане“ или „Отхвърляне“.

В контекстното меню на списъка има още команди:

## Редактиране на коментар

Служи за редактиране на коментара за избраната промяна.

## Сортиране

Сортира списъка по някоя от колоните.

### Действие

Сортира списъка по типа на промените.

### Автор

Сортира списъка по автор.

### Дата

Сортира списъка по дата и час.

### Коментар

Сортира списъка по коментарите, прикрепени към промените.

### Позиция в документа

Сортира списъка по низходящ ред според позицията на промените в документа. Това е подразбираният начин на сортиране.